"כוכב העיר" 2016

תחרות העבודות המצטיינות בתחום יחסי הציבור והדוברות בשלטון המקומי

**תקנון התחרות**

א. כללי

1. תחרות "כוכב העיר" היא תחרות שנתית, הנערכת מאז שנת 2014, על-ידי איגוד דוברי הרשויות המקומיות (להלן: האיגוד).

2. מטרת התחרות היא קידום וטיפוח המקצוענות, המצוינות והאיכות בתחומי הדוברות ויחסי הציבור ברשויות המקומיות. התחרות נועדה גם לעודד טיפוח יזמות חדשות בתחום הדוברות ויחסי הציבור תוך שילוב אמצעי תקשורת חדשים ושיטות פעולה מגוונות.

3. לתחרות אפשר להגיש עבודות שבוצעו בפועל במהלך השנה הקלנדרית הקודמת לשנה שבה יוענקו הפרסים (לדוגמה: בשנת 2016 אפשר להגיש לתחרות עבודות שבוצעו בשנת 2015).

4. חבר השופטים בתחרות יורכב מנציגי ציבור ומאנשי מקצוע, ובלבד שאינם קשורים, ישירות ו/או בעקיפין, לעבודות שיוגשו לתחרות. בראש חבר השופטים יעמוד נציג ציבור. חבר השופטים ימנה לפחות שבעה חברים, והוא ייבחר על-ידי הנהלת איגוד דוברי הרשויות המקומיות.

5. בתחרות שתי קטגוריות משנה: האחת, מיועדת להגשת עבודות על-ידי ממלאי תפקידים בעיריות, והשנייה – להגשת עבודות על-ידי ממלאי תפקידים במועצות אזוריות ומקומיות. בכל קטגוריה ייבחרו העבודה או העבודות המצטיינות.

6. פרס "כוכב העיר" יוענק לעבודה או לעבודות שייבחרו כמצטיינות, בין אם הוגשו בקטגוריה של עיריות ובין אם בקטגוריה של מועצות מקומיות ואזוריות.

7. ההכרזה על שמות הזוכים בתחרות תהיה בכנס השנתי של איגוד דוברי הרשויות המקומיות.

8. למקבלי הפרס יוענקו תעודות מטעם איגוד דוברי הרשויות המקומיות בישראל. אם נוסף לתעודה יינתן גם פרס – יפורסם דבר הפרס לפני המועד שבו יוגשו העבודות לתחרות.

9. המועד האחרון להגשת העבודה ייקבע מדי שנה על-ידי הנהלת איגוד דוברי הרשויות המקומיות, אך לא יאוחר מחודשיים לפני המועד שבו ייערך טקס חלוקת הפרס.

10. ההשתתפות בתחרות אינה כרוכה בתשלום.

 ב. זכאות להשתתפות בתחרות

התחרות פתוחה בפני מי שנושא בתואר "דובר" בעירייה, במועצה מקומית או במועצה אזורית.

יובהר כי הזכאות להשתתף בתחרות היא של האחראי/ים לביצוע פעולות דוברות/הסברה/יחסי הציבור/ קמפיינים (אדם בודד או מחלקה/יחידה), בין אם הם עצמם ביצעו פעולות אלו או שהעבודות בוצעו על-ידי גורם חיצוני בפיקוחם הישיר.

ג. הגשת העבודות לתחרות

העבודות יוגשו באמצעות האינטרנט לכתובת הבאה: igud@br7.org.il. מועד אחרון להגשת העבודות לתחרות: 15 באוקטובר 2016.

ד. מבנה הגשת העבודה לתחרות.

 יש למסור את המידע המפורט להלן:

שם העבודה\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

תחום העבודה (לדוגמה: תיירות, שירותים לאזרח, תחבורה וכו')\_\_\_\_\_\_\_\_\_\_\_\_\_\_\_\_\_\_\_\_\_\_.

שם המגיש (הארגון) \_\_\_\_\_\_\_\_\_\_\_\_\_\_\_\_\_\_\_.

שם המגיש (האחראים / המבצעים בפועל וכדומה) \_\_\_\_\_\_\_\_\_\_\_\_\_.

תפקיד בארגון \_\_\_\_\_\_\_\_\_\_\_\_\_\_\_\_\_\_\_\_.

כתובת\_\_\_\_\_\_\_\_\_\_\_\_\_\_\_\_\_.

טלפון\_\_\_\_\_\_\_\_\_\_\_\_\_\_\_  טלפון נייד\_\_\_\_\_\_\_\_\_\_\_\_\_\_\_.

כתובת דוא"ל\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

תאריך\_\_\_\_\_\_\_\_\_\_\_\_\_\_\_.

ה. מבנה הגשת העבודה.

**1. הרקע, הנסיבות והסיבות לפעילות**/לקמפיין (עד וחמש שורות).

2. **המטרות** של הפעילות/הקמפיין (עד 10 שורות).

3. **קהל/י היעד** של הפעילות/הקמפיין (עד חמש שורות).

4. **האסטרטגיה** (עד 10 שורות).

5. **המסרים** (עד 10 שורות).

6. **הטקטיקה** (עד 10 שורות).

7. **הגדרת מדדי ההצלחה** (עד 10 שורות).

8. **הישגים** (עד 10 שורות).

9. **הערכת הצלחת הפעילות/הקמפיין** (עד 10 שורות).

(\*) - יש לצרף נספים/ממצאים להוכחת הפעילות וההישגים.

ו. חבר השופטים יבחר את העבודה הזוכה ויתחשב בבחירתו, בין השאר, בקריטריונים הבאים: מקוריות, חדשנות, יצירתיות, הישגים ותוצאות. במקרה של חילוקי דעות בין השופטים יתקבלו ההחלטות ברוב מבין משתתפי הישיבה.